ภาพวาดฝีพระหัตถ์แพะกินหญ้า สู่สินค้าภูฟ้า
สมเด็จพระเทพรัตนราชสุดาฯ สยามบรม ราชกุมารี เสด็จฯ เปิดนิทรรศการ สวัสดีปีแพะ 2558 ซึ่งถือเป็นปีสำคัญที่พระองค์จะเจริญพระชนมายุครบ 5 รอบ โดยร้านภูฟ้าผสมผสานและกรมปศุสัตว์ ได้ร่วมกันจัดนิทรรศการเพื่อสื่อให้เห็นถึงความสัมพันธ์ของแพะกับมนุษย์ คุณประโยชน์ของแพะและผลิตภัณฑ์จากแพะ รวมทั้งให้ความรู้เกี่ยวกับแพะ ตลอดจนการเลี้ยงแพะในโครงการอันเนื่องมาจากพระราชดำริ โดยจัดแบ่งความรู้เกี่ยวกับแพะถึง 11 โซน ซึ่งจะจัดถึงวันที่ 14 มิ.ย.ปีหน้า ณ ร้านภูฟ้าผสมผสาน ชั้น 5 สยามพารากอน โอกาสนี้ยังได้เปิดตัวสินค้าพิเศษที่อัญเชิญภาพวาดฝีพระหัตถ์รูปแพะกินหญ้ากินีสีม่วง มาจัดทำเป็นผลิตภัณฑ์ต่างๆ อาทิ เสื้อยืด ตลับเซรามิก กระเป๋า นาฬิกา ฯลฯ,และเพื่อให้ประชาชนได้เข้าถึงสินค้าของร้านภูฟ้ามากที่สุด จึงได้เปิดสาขาใหม่ที่บิ๊กซีเอ็กซ์ตร้า พระราม 4 เป็นสาขาที่ 18 โดยสมเด็จพระเทพ รัตนราชสุดาฯ สยาม บรมราชกุมารี ได้เสด็จฯเปิด เมื่อ 19 พ.ย.57 ซึ่งบิ๊กซี ซูเปอร์เซ็นเตอร์ ได้จัดถวายพื้นที่ขนาด 121 ตารางเมตร พร้อมตกแต่ง รวมค่าสาธารณูปโภคเพื่อจัดตั้งร้านภูฟ้า จำหน่ายผลิตภัณฑ์จากโครงการส่งเสริมอาชีพตามพระราชดำริสมเด็จพระเทพรัตนราชสุดาฯ สยามบรมราชกุมารี เพื่อส่งเสริมการพัฒนาอาชีพของประชาชนในถิ่นชนบทห่างไกล จะได้มีรายได้เพิ่มขึ้นจากการผลิตสินค้าที่เป็นภูมิปัญญาของตนเองและใช้วัสดุในท้องถิ่น มีตั้งแต่ผ้าหลากชนิด เครื่องจักสาน ผลิตภัณฑ์งานฝีมือจากวัสดุธรรมชาติ เครื่องเงิน เครื่องดื่มและอาหารต่างๆ.
สมเด็จพระเทพรัตนราชสุดาฯ สยามบรม ราชกุมารี เสด็จฯ เปิดนิทรรศการ สวัสดีปีแพะ 2558 ซึ่งถือเป็นปีสำคัญที่พระองค์จะเจริญพระชนมายุครบ 5 รอบ โดยร้านภูฟ้าผสมผสานและกรมปศุสัตว์ ได้ร่วมกันจัดนิทรรศการ 
พระเทพ,ร้านภูฟ้า,ภาพวาด,ฝีพระหัตถ์,แพะกินหญ้า,ปีแพะ